"Dubai cup". Bugun O`zbekiston olimpiya terma jamoasi Yaponiyaga qarshi maydonga tushadi

O`zbekiston olimpiya terma jamoasi Tokioda bo`ladigan Olimpiada bahslariga jiddiy tayyorgarlik ko`ryapti. 
Ayni paytda Dubayda bo`lib turgan futbolchilarimiz kuniga ikki mahal mashg`ulotlar olib borishmoqda. 
Bugun vakillarimiz ushbu musobaqadagi dastlabki o`yinni Yaponiya terma jamoasiga qarshi o`tkazishadi. Uchrashuv Toshkent vaqti bilan soat 19:30da boshlanadi.
Shuningdek, O`zbekiston olimpiya terma jamoasi 17 noyabr kuni BAA, 20 noyabr kuni Kuvayt terma jamoalariga qarshi maydonga tushadi.
Mazkur musobaqa orqali murabbiylar shtabi terma jamoaga nomzod futbolchilarni ko`zdan kechirib, jamoani shakllantirish ishlarini olib borishadi.